text: Actes_COAC | Josep M. Dedéu, candidat a degà
  Presentació de la candidatura al COAC
  Filed under: Actes_COAC — josepmdedeu @ 8:02 am
  "Vull agrair-los que hagin vingut avui perquè per a mi és un dia molt important perquè he triat el dia del meu aniversari per a presentar-me com a candidat al deganat de COAC.
  I és un dia molt important perquè per a mi l'arquitectura és una qüestió important. Veureu… l'amor per l'arquitectura a casa meva ve de família. El meu avi, a qui jo acompanyava de ben petit, va treballar amb Gaudí i ja en aquell temps, estava clar que l'arquitectura era el d'aquesta ciutat, no el motor econòmic, que també, sinó el motor creatiu…
  I precisament perquè sempre he pensat que l'arquitectura és important, he decidit presentar-me a les eleccions a degà del COAC. Gràcies també al recolzament de les persones que creuen en el meu treball i que saben que aquest és un gran repte per a la professió en aquest moment.
  Avui vinc a parlar d'oportunitats perquè amb la situació actual econòmica i social, necessitem un paper protagonista dels col·legis professionals que ajudi, que sumi i que aporti. Però per a tot això necessitem un col·legi que es reinventi, que es reiniciï.
  Per això, m'agradaria proposar un canvi cap a la flexibilitat i la participació. una democratització del COAC. Un reajustament del col·legi a la realitat. Un col·legi innovador, d'avantguarda i participatiu. Dinàmic.
  – Necessitem reiniciar, reajustar el col·legi a la realitat actual…
  – Crear nous models de negoci i emprenedoria, amb ajudes i recolzaments propis
  – Vull escoltar al col·legiat, que tingui l'oportunitat d'apropar les inquietuds, idees i propostes…
  – Perquè vull que el col·legi sigui un generador d'oportunitats
  – Sempre que m'he implicat en un projecte ha estat per a fer coses i des d'aquest projecte també podré fer. Volem millorar i adequar l'oferta formativa amb cursos d'especialització que demandi el propi col·legiat, amb assessoraments i consultories.
  – Volem transparència en les activitats i en les inversions del col·legi.
  – Volem donar autonomia de gestió a les demarcacions i agrupacions
  – I a més a més, resulta vital buscar sortida a la situació dels col·legiats que més pateixen la situació econòmica
  Els que em coneixen saben, que sempre he treballat per l'arquitectura. I saben que ho faig amb les meves classes i també des de les activitats a la presidència de l'Agrupació d'Arquitectes al Servei de l'Administració pública del COAC… i els que em coneixen també saben, que aquestes activitats i la meva família són el més important per mi, em reclamen més temps, però jo crec en aquest projecte. Crec que això és important. I confio també en les persones que volen millorar, transformar…. reiniciar el COAC.
  Vull agrair-los un cop més la seva presència aquí i el seu recolzament en aquest projecte de canvi, de participació, de millora, de reinvenció i reinici d'aquest nostre COAC del que tots formem part."